Diari Oficial de la Generalitat Valenciana


Sumari del DOGV 7509, del 21-04-2015 (2015/3473)

RESOLUCIÓ de 8 de abril de 2015, de la Conselleria de Benestar Social, per la qual es concedixen tres beques per a la realització de pràctiques de formació en matèria de mediació intercultural.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7509

Data del DOGV
:   21-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3473


Data del document
:   08-04-2015

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 8 de abril de 2015, de la Conselleria de Benestar Social, per la qual es concedixen tres beques per a la realització de pràctiques de formació en matèria de mediació intercultural. [2015/3473]  
Per Orde 31/2014, de 19 de desembre, de la Conselleria de Benestar Social (DOCV 7432, 29.12.2014), van ser convocades deu beques per a la realització de pràctiques de formació en matèria de mediació intercultural.  
N'hi ha prou consignació pressupostària, amb càrrec al capítol IV, línia de subvenció amb codi comptable T6582, del programa 51.29.22.115.99, Integració i Inclusió Social, del pressupost de la Generalitat per a 2015, i la percepció de les mensualitats queda condicionada a l'existència de consignació pressupostària adequada i suficient en els pressupostos de la Generalitat per a l'any 2015.  
La comissió avaluadora per a l'examen de les sol·licituds de beques, en la reunió del 2 de febrer de 2015, va procedir a l'estudi i valoració de les sol·licituds presentades, d'acord amb els requisits i criteris de baremació establits en l'esmentada convocatòria, així com amb la realització de l'entrevista dels candidats/es que van superar la primera fase del procediment de selecció.  
Finalitzat el procés selectiu, la comissió avaluadora ha elaborat la proposta de concessió de beques en els termes reflectits en l'acta 17 de febrer de 2015, la qual conté la relació de beneficiaris/àries i una borsa de reserva prioritzada.  
En el procediment s'ha respectat el que disposa el Decret 132/2009, de 4 de setembre, del Consell, pel qual es regula la concessió de beques.  
  
De conformitat amb les facultats atribuïdes per mitjà de Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social, resolc:  
  
Primer  
Adjudicar les tres beques convocades per a realització de pràctiques de formació en matèria de mediació intercultural, als sol·licitants que consten relacionats en l'annex I d'esta resolució.  
Els adjudicataris de beca esmentats hauran de presentar, en el termini dels 10 dies hàbils següents a la publicació d'esta resolució de concessió el Diari Oficial de la Comunitat Valenciana, degudament omplit i subscrit pel beneficiari/ària, l'imprés de domiciliació bancària, en el qual constarà el número de compte en què rebran les transferències mensuals i que es troba disponible en el portal institucional de la Generalitat en internet www.gva.es.  
  
Segon  
Denegar les sol·licituds de beca a les persones interessades que figuren en l'annex II, per no haver obtingut la puntuació mínima en els mèrits objectius per a realitzar l'entrevista prevista en la base octava de l'annex I de l'Orde 31/2014, de 19 de desembre, de 2014.  
Els becaris/àries s'incorporaran a la seu de la Direcció General d'Integració i Cooperació en el primer dia hàbil del mes següent a la publicació d'esta resolució en el Diari Oficial de la Comunitat Valenciana. La no incorporació en la data indicada, per causa no justificada, s'entendrà com renúncia a la beca.  
D'acord amb allò que s'ha establit en la base segona de l'Orde 9/2013 de convocatòria, el període de duració de les beques serà d'onze mesos, sense possibilitat de pròrroga, i la dotació econòmica de cada una de les beques serà de mil (1.000) euros mensuals bruts. Per a tot allò no arreplegat en esta resolució en relació a la concessió de les beques per a la realització de pràctiques professionals, caldrà ajustar-se al que establix l'esmentada Orde 9/2013 de convocatòria.  
  
Contra esta resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes comptat des de l'endemà de la publicació, o bé, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.  
Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'hi considere oportuna.  
  
València, 8 d'abril de 2015.- La consellera de Bienestar Social: Asunción Sánchez Zaplana.  
  
  
  
ANNEX I  
Relació adjudicataris de beca  
  
Núm. Cognoms Nom  
1 TUGUES RODRIGUEZ IVAN  
2 SENG MENG  
3 REYES FERNÁNDEZ GEMMA  
  
  
  
ANNEX II  
Exclosos/es  
  
Núm. Cognoms Nom Motius  
1 ALEPUZ ALEIXANDRE MARÍA JOSÉ 1  
2 CABEZUELO CARBONELL JORGE 1  
3 GISBERT BENEITO PAULA 1  
4 MARTÍNEZ BESELER IRENE 1  
5 ORTEGA FERNÁNDEZ JAVIER 1  
6 PÉREZ MIMI SARA 1  
7 CLIMENT DOMENE CLARA 3  
8 MOLINA FERRER ANDREA 3  
9 ROSELL LÓPEZ MARIA JULIA 3  
10 PERUCHO GARCÍA LAURA 2  
  
  
  
Motius exclusió  
1 No estar acreditat com a mediador/a intercultural en els termes de l'article 2 de l'Orde 8/2011, de la Conselleria de Solidaritat i Ciutadania, per la qual es regula l'acreditació de la figura del mediador intercultural i el Registre de Mediadors Interculturals de la Comunitat Valenciana.  
2 Renúncia  
3 No estar en possessió de formació professional o equivalent, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.